Diari Oficial de la Generalitat Valenciana


Sumari del DOGV 4803, del 22-07-2004 (2004/7332)

Notificació a Edificio Isabel La Católica, SL. Expedient número VIVI/040502/423.
--------------------------------------------------------------------------------

### Dades del document

Número de DOGV
:   4803

Data del DOGV
:   22-07-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7332


Organisme emissor
:   Conselleria de Territori i Habitatge

Tipus de document
:   Anunci

Notificació a Edificio Isabel La Católica, SL. Expedient número VIVI/040502/423. [2004/M7332]
  
De conformitat amb el que estableix l'article 59 de la Llei de Règim Jurídic de les Administracions Públiques i del Procediment Administratiu Comú, es procedeix a la notificació de la proposta de resolució a l'Edificio Isabel La Católica, SL, amb expedient VIVI/040502/423, ja que no s'ha pogut practicar en el seu domicili.
  
Per ordre de l'instructor del procediment sancionador referenciat, a l'efecte previngut en el Reglament d'Habitatges de Protecció Oficial de 24 de juliol de 1968, se li dóna trasllat de la proposta de resolució d'aquest, que se'ls notifica perquè en prenguen coneixement, sota l'advertència que en el termini de 15 dies, comptadors des del següent al de la seua recepció, podrà al·legar tot el que considere oportú en la seua defensa, conforme al que estableix l'article19 del Reial Decret 1.398/1993, de 4 d'agost, pel qual s'aprova el Reglament de Procediment Sancionador i que els documents que apareixen en el procediment són:
  
1r Denúncia
  
2n Informe tècnic
  
3r Ordre d'obres
  
4t Plec de càrrecs
  
València, 24 d'abril de 2003.- La secretària d'actuacions: María Luisa Martí Llabata.
  
Vist el procediment sancionador VIVI/040502/423 seguit contra l'Edifici Isabel la Católica, SL i Construcciones Eduardo Bosch, SL per infracció del règim legal que regula els habitatges de protecció oficial, iniciat per ordre de procedir del cap del Servei Territorial d'Arquitectura i Habitatge.
  
Atés que són fets provats, i així es declara, que en l'habitatge situat a Moncada, carrer d'Enrique Soriano Palanca 2, presentava les deficiències assenyalades en el plec de càrrecs.
  
Atés que la denúncia que va donar origen a aquest procediment la formula en data 30 de juliol de 2002, Pedro Miguel Alegre Herrero.
  
Atés que l'instructor no considera procedent la pràctica de prova, a més de la ja practicada i que consta en informe tècnic.
  
Atés que en data 18 de novembre de 2002 es formula a l'expedientat l'oportú plec de càrrecs.
  
Atés que en el plec de càrrecs no es formulen al·legacions.
  
Atés que els fets continguts en el primer atés constitueixen una falta molt greu tipificada com tal en l'article 6.10 de la Llei 1/1997, de la Generalitat Valenciana, de règim sancionador en matèria d'habitatge.
  
Atés que l'expedientat és responsable davant de l'administració dels fets continguts en el primer atés.
  
Atés que la falta comesa per l'expedientat pot ser sancionada, segons el que disposa l'article 8 de la Llei 1/1997, de 21 de febrer, amb multa de 3.005,07 a 30.050,61 euros.
  
Atés que és competent per a resoldre aquest procediment el cap del Servei Territorial d'Arquitectura i Habitatge, d'acord amb les facultats que a l'efecte li confereix el Decret del Govern Valencià 210/2001, de 18 de desembre.
  
Vistos la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, la Llei de Règim Jurídic de les Administracions Públiques i del Procediment Administratiu Comú i la resta de normes de general i de pertinent aplicació, l'instructor que subscriu té el gust d'elevar-vos la següent
  
Proposta de resolució
  
1. Imposar a l'expedientat, com a autor d'una falta molt greu, prevista i sancionada com a tal en l'article 6.10 de la Llei 1/1997 una sanció de 4210 euros (quatre mil dos-cents deu euros).
  
2. Obligar a l'expedientat que per si o al seu càrrec, realitze en el termini de quinze dies les següents obres:
  
- Procedir a la impermeabilització dels murs de tancament de garatge mitjançant aplicació de morters hidràulics impermeabilitzants.
  
- Procedir al segellat de les trobades de la xarxa horitzontal de sanejament amb els tancaments mitjançant l'aplicació de morters hidràulics expansius.
  
- Repàs de pintura de les zones afectades per humitat.